En 63-årige kvinde fra Viborg er lørdag aften død i en brand i en campingvogn på Hvalpsund Familie Camping. Det oplyser vagtchefen ved Nordjyllands Politi, Bent Højgaard. Nordjyllands Politi fik anmeldelsen klokken 21:45, hvor ægtefællen fandt kvinden i campingvognen. - Ægteparret havde været til fest i løbet af eftermiddagen. Kvinden gik før hjem og var i campingvognen, og indebrændte som følge af branden, oplyser Bent Højgaard. Kvindens ægtefælle havde opholdt sig hos nogle venner, og var på vej hjem, da branden startede. - Han blev efterfølgende kørt til hospitalet og behandles blandt andet for chok, forklarer vagtchefen. Nordjyllands Politi ved endnu ikke, hvordan branden er opstået. I løbet af søndagen skal brandstedet undersøges af efterforskere, brandteknikere og retslæger og er indtil da afskærmet.

Opsummering:
En 63-årig kvinde er død i en brand på en campingplads i Hvalpsund.